钦定古今图书集成/明伦汇编/氏族典/第126卷 > 陈钺
## 钦定古今图书集成/明伦汇编/氏族典/第126卷 > 陈钺

按《明外史王越传》：“陈钺，字廷威，献县人。天顺元年进
士。授兵科给事中。成化时，擢光禄少卿。与同官相诘，
俱下吏。钺调吉安同知。尚书姚夔为之请，得还任。已，
超拜山东左布政使。钺警敏有心计，事至敢为，外示
强直，而中实邪佞。十二年，以右副都御史巡抚辽东。
清河、叆阳失事，钺方建议兴师，而掩杀入贡者十八”
族，以捣巢。大捷闻，辽诸部愤噪。会汪直屡兴大狱，结
怨朝士，思立边功自固。通事王英者，说直自行边，察
钺功罪。直喜，请于帝。钺闻直将至，惧谴，急贿朝臣与
直厚者为之地。又诱居民候直过，夹道颂越。直，左右
交称越美，直信之。比至广宁，戎服拜道左，供帐傔仆
皆餍，直大喜过望。钺入谒，复长跪叩首已，便服趋承，
朝暮唯谨。直益大喜。十五年，直复与尚书林聪等出
勘辽东失事状，总兵官俱被斥，而直庇钺，居职如故。
其冬，钺希直意，言“辽东伏加，当将入犯。”诏抚宁侯朱
永为总兵官。钺自请于朝，乃命参赞掩击千馀人。进
右都御史，召为户部尚书。十七年为兵部尚书。明年，
直宠衰。都督马仪发钺罪状，乃勒致仕。钺家居横乡
里，持官吏短长，虐寡嫂，夺兄子财产。嫂潜赴京，发其
抚辽不法事。东厂以闻，逮钺诸要人，力解其事。钺削
籍归，卒。